"Real" jamoasining yangi bosh murabbiyi Rafael Benites yozgi transferlar oynasi vaqtida jamoaga bir necha nafar yangi futbolchilarni olib kelmoqchi. Bu haqda Sky Sports nashri xabar bergan. Jamoa birinchi navbatda "MYu" darvozaboni David De Xeani xarid qilishni rejalashtirgan. Bundan tashqari, Benites jamoaga hujumchi, markaziy yarimhimoyachi hamda o‘ng qanot hujumchisi olib kelishni xohlamoqda. U o‘zi tuzadigan jamoada Marko Verratti ("PSJ"), Arturo Vidal ("Yuventus") va Joffri Kondogbia ("Monako") bo‘lishini istaydi. Qayd etish joizki, "Real" shu vaqtgacha "Portu"dan braziliyalik himoyachi Daniloni sotib olgan va Kazemironi ijaradan qaytargan.